আমাদের শিক্ষাজীবনের ফাউন্ডেশন আমাদের পরিবার। এই শিক্ষার ভিত্তির ওপর গড়ে ওঠে আমাদের জীবনাদর্শ। প্রথমত, শিশুদেরকে বাল্যবয়সেই পরিশোধন-পরিমার্জন করে শিষ্টাচারী, শক্তিশালী ও যোগ্যতাসম্পন্ন করে গড়ে তুলতে পারে। কারণ হচ্ছে মুসলিম উম্মাহর আকিদা, বিশ্বাস, সভ্যতা, সংস্কৃতি ও চিন্তাধারার সঠিক সংস্কার ও পরিশোধন ততক্ষণ পর্যন্ত সম্ভব নয়, যতক্ষণ পর্যন্ত একটি মানবশিশুর অন্তরে বাল্যবয়সেই সে বীজ বপন করা না হবে। আর সে বীজ বপন করতে পারে একমাত্র শিক্ষা ও তালিম-তারবিয়াত। এ ধরনের তালিম তারবিয়াতের মাধ্যমে যে বীজ বপন করে সংস্কার ও পরিশোধন করা হবে, তা হবে শিলালিপির মতো স্থায়ী। তাই বলা ভালো, মুসলিম উম্মাহর পরিবর্তন, পরিশোধন ও সংস্কার সাধন, শিক্ষা-প্রশিক্ষণ এবং তালিম-তারবিয়াতের পদ্ধতিতেই সম্ভব। জাতির আশা-আকাক্সক্ষা, দুঃখ-বেদনা ও চ্যালেঞ্জগুলো সুন্দরভাবে ব্যাখ্যা সহকারে যদি বুঝিয়ে দেয়া না হয়, তাহলে তা জাতির ভাগ্য পরিবর্তনে এবং ব্যক্তি ও সমাজ গঠনে কোনো কাজে আসবে না।